**Informatīvais ziņojums**

**„Par Kultūras ministrijas pamatbudžeta programmas 96.00.00”Latvijas prezidentūras Eiropas Savienības Padomē nodrošināšanu 2015.gadā” apropriācijas pārdali starp budžeta izdevumu kodiem atbilstoši ekonomiskajām kategorijām”**

Saskaņā ar likuma „Par valsts budžetu 2014.gadam” 35.panta pirmajā daļā noteikto – ja ir pieņemts attiecīgs Ministru kabineta lēmums, finanšu ministram ir tiesības veikt apropriācijas pārdali ministrijas vai centrālās valsts pārvaldes iestādes budžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” ietvaros. Kultūras ministrija iesniedz informatīvo ziņojumu „Par Kultūras ministrijas pamatbudžeta programmas 96.00.00 „Latvijas prezidentūras Eiropas Savienības Padomē nodrošināšanu 2015.gadā” apropriācijas pārdali starp budžeta izdevumu kodiem atbilstoši ekonomiskajām kategorijām”.

1. **Pašreizējā situācija un problēmas raksturojums**

2014.gadā, pamatojoties uz Ministru kabineta 2012.gada 12.jūlija rīkojumu Nr.334 „Par papildu finansējumu, lai sagatavotu un nodrošinātu Latvijas prezidentūru Eiropas Savienības Padomē 2015.gadā”, Ministru kabineta 2013.gada 28.augusta rīkojumu Nr.401 „Par nepieciešamo finansējumu 2014.gadam, lai sagatavotu un nodrošinātu Latvijas prezidentūru Eiropas Savienības Padomē 2015.gadā”, likumu „Par valsts budžetu 2014.gadam”, Finanšu ministrijas 2014.gada 16.jūlija rīkojumu Nr.356 „Par apropriācijas palielināšanu”, Ministru kabineta 2014.gada 12.augusta sēdes protokollēmuma (prot. Nr.43 45.§) 4.punktu un Ministru kabineta 2014.gada 6.oktobra rīkojumu Nr.557 „Par Latvijas Nacionālās bibliotēkas kā B kategorijas kritiskās infrastruktūras objekta drošības līmeņa paaugstināšanu”, tika apstiprināts finansējums Kultūras ministrijas budžeta programmā 96.00.00 „Latvijas prezidentūras Eiropas Savienības Padomē nodrošināšanai 2015.gadā” 640 200 *euro* apmērā.

Eiropas Savienības Padomē nodrošināšanai 2015.gadā kultūras programmas ietvaros plānots Memoriālo muzeju apvienības projekts „UNESCO izstāde par Raini un Aspaziju”, kura realizācijai finansējums jau 2014.gadā plānots 9 279 euro apmērā un, lai projektu veiksmīgi realizētu nepieciešams nodrošinātu izstādes materiālu tulkošanu. Minētos izdevumus projektā ir plānots veikt kā pakalpojuma apmaksu pašnodarbinātajai vai juridiskajai personai, bet veicot tirgus izpēti tika secināts, ka saimnieciski izdevīgāku tulkošanas pakalpojumu spēj nodrošināt fiziska persona, kuras angļu un franču valodas zināšanas tiek pielīdzinātas dzimtajai valodai. Fizisko personu tulkošanas pakalpojuma apmaksa veicama no atalgojuma izdevumiem.

Saskaņā ar Ministru kabineta 2014.gada 6.oktobra rīkojuma Nr.557 „Par Latvijas Nacionālās bibliotēkas kā B kategorijas kritiskās infrastruktūras objekta drošības līmeņa paaugstināšanu” 1.punktu Kultūras ministrijai tika piešķirts papildus finansējums 624 971 *euro* apmērā, lai nodrošinātu Latvijas Nacionālās bibliotēkas ēkas atbilstību Latvijas prezidentūras Eiropas Savienības Padomē drošības prasībām. Piešķirtā finansējuma ietvaros bija plānots veikt pagaidu ceļa izbūvi intensīvas transporta piekļuves nodrošināšanai pie Latvijas Nacionālās bibliotēkas par 20 000 *euro*.

Kultūras ministrijai veicot tirgus izpēti, tika saņemti piedāvājumi, kas pārsniedz iepriekš plānotās izmaksas 20 000 *euro*: SIA „GP Holding” piedāvājums 38 485 *euro* (ar pievienotās vērtības nodokli), SIA „ACV STATUS” piedāvājums 42 017 *euro* (ar pievienotās vērtības nodokli) un SIA „Roadeks” piedāvājums 52 268 *euro* (ar pievienotās vērtības nodokli). Līdz ar to minimāli papildus nepieciešamā summa ir 18 485 *euro*.

1. **Priekšlikumi turpmākajai rīcībai**

Kultūras ministrija ir izvērtējusi 2014.gadā no valsts pamatbudžeta programmas 96.00.00 „Latvijas prezidentūras Eiropas Savienības Padomē nodrošināšanu 2015.gadā” veiktos un veicamos izdevumus, pieejamo apropriāciju un secina, lai 2014.gadā varētu nodrošināt pagaidu ceļa izbūvi intensīvai transporta piekļuves nodrošināšanai pie Latvijas Nacionālās bibliotēkas un neparedzētu papildus finansējumu no valsts budžeta, pamatbudžeta programmas ietvaros var pārdalīt finansējumu starp izdevumu kodiem atbilstoši ekonomiskajām kategorijām.

Ņemot vērā, ka 2014.gadā Kultūras ministrijas jaunais nozares padomnieks darbu Latvijas Pastāvīgajā pārstāvniecībā Briselē uzsāka vēlāk nekā sākotnēji tika plānots, šobrīd veidojas ekonomija 58 361 *euro* apmērā, t.sk. nozares padomnieka atalgojumam, pabaltiem un kompensācijām, darba devēja valsts sociālās apdrošināšanas obligātajām iemaksām 39 046 *euro* apmērā un izdevumi, kas paredzēti nozaru padomnieka dzīvokļa īres un komunālo maksājumu segšanai 19 315 *euro* apmērā.

Lai nodrošinātu Memoriālo muzeju apvienības projekta „UNESCO izstāde par Raini un Aspaziju” materiālu tulkošanu projekta finansējuma ietvaros jāveic iekšēja finansējuma pārdale samazinot izdevumus precēm un pakalpojumiem par 340 euro un palielinot izdevumus atlīdzībai par 340 euro, tajā skaitā atalgojumam par 340 euro.

Līdz ar to, lai 2014.gadā nodrošinātu Memoriālo muzeju apvienības projekta „UNESCO izstāde par Raini un Aspaziju” materiālu tulkošanu un pagaidu ceļa izbūvi intensīvai transporta piekļuves nodrošināšanai pie Latvijas Nacionālās bibliotēkas nepieciešams veikt finansējuma pārdali no atlīdzības izdevumiem (1000. kods) 8 902 *euro*, t.sk.atalgojuma (1100. kods) 7 138 *euro* un precēm pakalpojumiem (2000. kods) 9 583 *euro*.

Informatīvajam ziņojumam „Par Kultūras ministrijas pamatbudžeta programmas 96.00.00 „Latvijas prezidentūras Eiropas Savienības Padomē nodrošināšanu 2015.gadā” apropriācijas pārdali starp budžeta izdevumu kodiem atbilstoši ekonomiskajām kategorijām” pievienotais Ministru kabineta sēdes protokollēmuma projekts paredz veikt izmaiņas valsts pamatbudžeta programmā programmas 96.00.00 „Latvijas prezidentūras Eiropas Savienības Padomē nodrošināšana 2015.gadā”, nepalielinot gada kopējo izdevumu un ieņēmumu apjomu:

|  |  |  |  |
| --- | --- | --- | --- |
|  | Apstiprināts 2014.gada budžets | Priekšlikumi izmaiņām | 2014.gada budžets ar izmaiņām |
|
| **Resursi izdevumu segšanai** | **1 622 745** | **0** | **1 622 745** |
| Valsts budžeta transferti | 982 545 |  | 982 545 |
| Dotācija no vispārējiem ieņēmumiem | 640 200 |  | 640 200 |
| **Izdevumi – kopā** | **1 622 745** | **0** | **1 622 745** |
| Uzturēšanas izdevumi | 917 332 | -18 485 | 898 847 |
| Kārtējie izdevumi | 908 403 | -18 485 | 889 918 |
| Atlīdzība | 328 655 | -8 902 | 319 413 |
| Atalgojums | 236 099 | -7 138 | 228 621 |
| Preces un pakalpojumi | 882 087 | -9 583 | 875 844 |
| Uzturēšanas izdevumu transferti | 8 929 |  | 8 929 |
| Kapitālie izdevumi | 705 413 | +18 485 | 723 898 |
| Pamatkapitāla veidošana | 705 413 | +18 485 | 723 898 |

Kultūras ministre D.Melbārde

Vīza: Valsts sekretārs S.Voldiņš

2014.11.28. 11:43

808

B.Zakevica, 67330260

[Baiba.Zakevica@km.gov.lv](mailto:Baiba.Zakevica@km.gov.lv)